ରମେଶ ଭଟ

ରମେଶ ଭଟ (ଜନ୍ମ: ୭ ଜାନୁଆରୀ ୧୯୪୬) ଜଣେ ଭାରତୀୟ ଅଭିନେତା । ସେ ମୁଖ୍ୟତଃ କନ୍ନଡ଼-ଭାଷୀ ଚଳଚ୍ଚିତ୍ର ଏବଂ ଦୂରଦର୍ଶନ ଧାରାବାହିକରେ କାମ କରିଛନ୍ତି ।

 ପ୍ରାରମ୍ଭିକ ଜୀବନ 
ରମେଶ ଭଟ ୧୯୪୬ ମସିହାର ଜାନୁଆରୀ ୭ ତାରିଖରେ କୁଣ୍ଡାପୁରଠାରେ ଜନ୍ମଗ୍ରହଣ କରିଥିଲେ । ସେ ମଙ୍କିରେ ତାଙ୍କର ପ୍ରାଥମିକ ଶିକ୍ଷା ସମାପ୍ତ କରିଥିଲେ ଏବଂ ଜବାହାରଲାଲ ନେହେରୁଙ୍କ ଭଳି ଜାତୀୟ ନେତାମାନଙ୍କର ଭୂମିକାରେ ସ୍କୁଲ ଡ୍ରାମରେ ଅଭିନୟ କରିଥିଲେ । ତାଙ୍କ ବାପା ରତ୍ନାକର ରାଓ ବାଙ୍ଗାଲୋରକୁ ବଦଳି ହୋଇଯିବାପରେ ସେ ବାଙ୍ଗାଲୋର ଚାଲିଯାଇଥିଲେ ଏବଂ ସେଠାରେ ଚାମରାଜାପେଟଠାରେ ଥିବା ମଡେଲ ହାଇସ୍କୁଲରେ ପଢ଼ିଥିଲେ । ଏହାପରେ ସେ ବାଙ୍ଗାଲୋରର ଏସଜେ ପଲିଟେକ୍ନିକ୍‌ରୁ ମେକାନିକାଲ ଇଞ୍ଜିନିୟରିଂରେ ଡିପ୍ଲୋମା କରିଥିଲେ । ସେ ତାଙ୍କ ବାପାଙ୍କ ବ୍ୟବସାୟରେ ଯୋଗଦେବା ପୂର୍ବରୁ ଜଣେ ଫିଟର୍ ଭାବରେ କାର୍ଯ୍ୟ କରୁଥିଲେ । ସେ ନିଜର ବ୍ୟବସାୟ ଚଳାଉଥିଲେ  ।

 ଅଭିନୟ ଜୀବନ 
୧୯୬୦ ଏବଂ ୧୯୭୦ ଦଶକରେ ସେ ସ୍ପନ୍ଦନା, ନାଟରଙ୍ଗ ଏବଂ ବେନାକା ଭଳି ଥିଏଟର ଦଳ ସହିତ କାମ କରିଥିଲେ । ଥିଏଟରରେ କାମ କରିବା ଫଳରେ ଶଙ୍କର ନାଗଙ୍କ ସହିତ ତାଙ୍କର ସମ୍ପର୍କ ବଢ଼ିଥିଲେ ଏବଂ ଅନେକ ନାଟକ, ଚଳଚ୍ଚିତ୍ର ଏବଂ ଦୂରଦର୍ଶନ ଧାରାବାହିକ ଆଦିରେ କାମ କରିଥିଲେ । ସେ ମାଲଗୁଡ଼ି ଡେସ୍ ଧାରାବାହିକର ସହକାରୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ।"Full of surprises". Deccan Herald. 17 July 2012. Archived from the original on 2 February 2016. Retrieved 15 January 2016. ସେ ୧୯୮୩ ମସିହାରେ ଜାତୀୟ ପୁରସ୍କାର ପାଇଁ ମନୋନୀତ ହୋଇଥିବା କଥାଚିତ୍ର ପରମେଶି ପ୍ରେମ ପ୍ରସଙ୍ଗର ନିର୍ଦ୍ଦେଶନା ଦେଇଥିଲେ ।

 ପୁରସ୍କାର 

 ୨୦୧୦: କର୍ଣ୍ଣାଟକ ରାଜୋତ୍ସବ ପୁରସ୍କାର
 ୨୦୧୦–୧୧: ଶ୍ରେଷ୍ଠ ସହାୟକ ଅଭିନେତା - କର୍ଣ୍ଣାଟକ ରାଜ୍ୟ ଚଳଚ୍ଚିତ୍ର ପୁରସ୍କାର - ଉୟାଲେ
 ୨୦୧୫: ଶ୍ରେଷ୍ଠ ସହାୟକ ଅଭିନେତା - କର୍ଣ୍ଣାଟକ ରାଜ୍ୟ ଚଳଚ୍ଚିତ୍ର ପୁରସ୍କାର - ମନ ମନ୍ଥନ

 ଆଧାର 

 ବାହାର ଲିଙ୍କ୍ 

 ରମେଶ ଭଟଙ୍କ ଅଭିନୀତ କଥାଚିତ୍ର

ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତା
ଶ୍ରେଣୀ:କନ୍ନଡ଼ ଦୂରଦର୍ଶନ ଅଭିନେତା
ଶ୍ରେଣୀ:କନ୍ନଡ଼ ଲୋକ